
Pļaviņas, 2024
1. 
VISPĀRĪGĀ INFORMĀCIJA
1.1. Pasūtītājs
	Pasūtītāja nosaukums:
	SIA “Pļaviņu Komunālie pakalpojumi” (turpmāk – Pasūtītājs)

	Juridiskā adrese:
	Daugavas iela 43, Pļaviņas, Aizkraukles novads, LV – 5120 

	Reģistrācijas numurs:
	48703000457

	Banka:
Konta numurs:
Kods:
	AS „Swedbank”
LV21HABA0551028056501
HABALV22

	Tālr.:
	Nr. +371 20245505

	E – pasta adrese:
	info@plavinukomunalie.lv

	Vispārējā adrese:
	www.plavinukomunalie.lv

	Darba laiks:
	Darba dienās P. – C. no plkst. 800 līdz 1700 un Piektd. 800 līdz 1500, pārtraukums no plkst. 1200 līdz 1240

	Kontaktpersonas:
	Par iepirkuma procedūru:
SIA “Pļaviņu Komunālie pakalpojumi”  juriste Liene Kārkla, tālr. +371 27857629, e-pasts: liene.karkla@online.lv 
Par iepirkuma priekšmetu:
SIA “Pļaviņu Komunālie pakalpojumi” namu pārzine Sanita Kirolova, e-pasts:  sanita.kirilova@online.lv ,
tālrunis: +371 29218133

	Iepirkuma komisija:
	SIA “Pļaviņu Komunālie pakalpojumi” Iepirkumu komisija (turpmāk – Iepirkumu komisija), kas izveidota ar 2022.gada 25.marta rīkojumu “Par Iepirkumu komisijas izveidošanu” Nr.1-5/7-1.

	Pircēja profils:
	https://www.eis.gov.lv/EKEIS/Supplier/Organizer/19309  -  
Internetā publiski pieejama Pasūtītāja tīmekļvietne Valsts elektroniskās informācijas sistēma piedāvājumu saņemšanai - Elektronisko iepirkumu sistēma, kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.



1.2. Iepirkuma metode – atklāts konkurss (turpmāk – Konkurss). 
1.3.  Informācijas apmaiņas kārtība
1.3.1. Saziņa starp pasūtītāju un ieinteresētajiem piegādātājiem iepirkuma ietvaros notiek valsts valodā, rakstiski, pa pastu vai elektroniski (e-pastu vai izmantojot Elektronisko iepirkumu sistēmas e-konkursu apakšsistēmu). Pa e-pastu sūtītā informācija uzskatāma par saņemtu, ja pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam vienas darba dienas laikā.
1.3.2. Nosūtot informāciju pa e-pastu (piemēram, jautājumu) kontaktpersonai iepirkuma priekšmeta jautājumos, to obligāti jānosūta arī kontaktpersonai iepirkuma procedūras jautājumos.
1.3.3. Mutvārdos sniegtā informācija iepirkuma procedūras ietvaros nav saistoša.
1.3.4. Konkursa nolikums (turpmāk – Nolikums), Nolikuma grozījumi un cita informācija par Konkursa norisi līdz piedāvājumu atvēršanai tiek publicēta Elektronisko iepirkumu sistēmā (turpmāk – EIS) https://www.eis.gov.lv/EKEIS/Supplier/Organizer/19309 e-konkursu apakšsistēmā. Iepirkuma dokumentācija, kas sagatavota pēc piedāvājumu atvēršanas, tiek publicēta EIS e-konkursu apakšsistēmā.
1.3.5. Ja piegādātājs ir laicīgi pieprasījis papildus informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
1.4. Papildus informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju Elektronisko iepirkumu sistēmas e-konkursu apakšsistēmā, tiešsaistē https://www.eis.gov.lv/EKEIS/Supplier/Organizer/19309 pie attiecīgās iepirkuma procedūras. Ieinteresēto piegādātāju pienākums ir pastāvīgi sekot EIS https://www.eis.gov.lv/EKEIS/Supplier/Organizer/19309 e-konkursu apakšsistēmā publicētajai informācijai. Informācija par iepirkuma priekšmetu
1.4.1. Iepirkuma priekšmets ir Būvuzraudzības pakalpojumi projektam “Daudzdzīvokļu dzīvojamās mājas Dzirnavu ielā 2, Pļaviņās, Aizkraukles novads energoefektivitātes paaugstināšanas būvdarbi” Eiropas Savienības Atveseļošanas un noturības mehānisma plāna reformu un investīciju virziena 1.2. "Energoefektivitātes uzlabošana" 1.2.1.3.i. investīcijas "Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti" projekta “Daudzdzīvokļu dzīvojamās mājas Dzirnavu ielā 2, Pļaviņās, Aizkraukles novads energoefektivitātes paaugstināšanas būvdarbi" (Nr. DME2 – 155) ietvaros, saskaņā ar Tehnisko specifikāciju (Nolikuma 1.pielikums), atbilstošu Būvprojektu (turpmāk tekstā – Būvprojekts, pieejams https://www.eis.gov.lv/EKEIS/Supplier/Organizer/19309  pie būvniecības iepirkuma PlavinuKP 2024/03/ERAF),  un līguma projektu (Nolikuma 9.pielikums).  Iepirkuma priekšmets nav sadalīts  daļās. 
1.4.2.  Piedāvājums jāiesniedz par visu apjomu. Pretendents nedrīkst iesniegt piedāvājuma variantus.
1.4.3. [bookmark: _Hlk49512372]CPV kods – 71247000-1 (būvdarbu uzraudzība). 
1.4.4. Iepirkuma priekšmeta līguma izpildes laiks:
[bookmark: _Hlk160622637] 12 (divpadsmit) mēneši no līguma parakstīšanas dienas, izņemot tehnoloģisko pārtraukumu nepiemērotu klimatisko apstākļu dēļ, un ietver būvvaldes atzīmes saņemšanu par būvdarbu nosacījumu izpildi Apliecinājuma kartē/Būvatļaujā (turpmāk - Objekta pieņemšana ekspluatācijā). Pasūtītājs norāda, ka plānotais līguma noslēgšanas laiks ir 2024.gada jūnijs (laiks var tikt precizēts). Pretendentam jāņem vērā, ka būvuzraudzības pakalpojuma sniegšana jānodrošina visu Objekta būvdarbu laiku, kamēr  Objekts tiek  nodots ekspluatācijā, t.sk., ja būvdarbi tiek veikti arī ilgākā laika periodā nekā paredzētos – 12 (divpadsmit) mēnešos.
1.4.5. Līguma izpildes vieta – daudzdzīvokļu dzīvojamā māja Dzirnavu ielā 2, Pļaviņās, Aizkraukles novads
1.4.6. Iepirkumā paredzētie darbi tiek realizēti  Eiropas Savienības Atveseļošanas un noturības mehānisma plāna reformu un investīciju virziena 1.2. "Energoefektivitātes uzlabošana" 1.2.1.3.i. investīcijas "Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti" projekta “Daudzdzīvokļu dzīvojamās mājas Dzirnavu ielā 2, Pļaviņās, Aizkraukles novads energoefektivitātes paaugstināšanas būvdarbi" (Nr. DME2 – 155) ietvaros.) Finansējuma nepiešķiršanas gadījumā vai tā samazinājuma gadījumā, kā arī aizņēmuma nepiešķiršanas gadījumā, Pasūtītājs patur tiesības atteikties no projekta realizācijas un/vai pārtraukt iepirkuma procedūru.
1.5. Piedāvājumu vērtēšanas kritērijs – Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).
1.6. Iepirkuma identifikācijas Nr. PlavinuKP 2024/08/ERAF.
1.7. Konkursa nolikuma saņemšana
1.7.1. Pasūtītājs nodrošina brīvu un tiešu elektronisku pieeju Konkursa nolikumam EIS https://www.eis.gov.lv/EKEIS/Supplier/Organizer/19309 e-konkursu apakšsistēmā, sākot ar iepirkuma izsludināšanas brīdi. 
1.7.2. Ieinteresētais piegādātājs EIS e-konkursu apakšsistēmā var reģistrēties kā nolikuma saņēmējs, ja tas ir reģistrēts EIS kā piegādātājs[footnoteRef:1]. [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883 ] 

1.7.3. Ja ieinteresētais piegādātājs pieprasa izsniegt Konkursa dokumentus drukātā veidā, iepirkuma komisija tos izsniedz ieinteresētajam piegādātājam bez maksas 3 (trīs) darbdienu laikā, skaitot no pieprasījuma saņemšanas dienas, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
1.8. Piedāvājumu iesniegšanas un atvēršanas vieta, datums, laiks un kārtība.
1.8.1. Piedāvājumus drīkst iesniegt, sākot ar dienu, kad paziņojums par līgumu ir publicēts Iepirkumu uzraudzības biroja mājas lapā. 
1.8.2. Piedāvājumi konkursā ir iesniedzami tikai ELEKTRONISKI, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā[footnoteRef:2]. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un noraidīti.  [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883 
] 

1.8.3. Piedāvājumi jāiesniedz līdz 2024.gada 20.jūnijam plkst. 10:00, pēc vietējā laika, EIS e-konkursu apakšsistēmā https://www.eis.gov.lv/EKEIS/Supplier/Organizer/16813.
1.8.4. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un tiek nosūtīti atpakaļ iesniedzējam.
1.8.5. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības Konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis. 
1.8.6. Piedāvājumu atvēršana notiek, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai. 
1.8.7. Piedāvājumu elektroniska atvēršana paredzēta 2024.gada 20.jūnijam  plkst. 14:00. Piedāvājumu atvēršanas sanāksme ir atklātā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
1.8.8. Piedāvājumu atvēršanas sanāksmē iepirkuma komisija piedāvājumus atver un pircēja profilā publicē pretendentu, piedāvājuma iesniegšanas datumu un laiku un piedāvāto cenu.
1.8.9.  Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu atvēršanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai. 
1.8.10.  Pretendenta EIS e-konkursu apakšsistēmā pievienotās datnes nedrīkst būt bojātas, neatbilstoši modificētas vai kļūdaini šifrētas. Ja no elektroniskās informācijas sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumus, iepirkuma komisija pieņem lēmumu pagarināt piedāvājumu iesniegšanas termiņu un pasūtītājs pircēja profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu.
1.8.11. Piedāvājumu vērtēšanu un lēmumu pieņemšanu komisija veic slēgtā sēdē.
1.9. Piedāvājuma noformēšana
1.9.1. Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībām.  
1.9.2. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
1.9.2.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.9.2.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.2.3. elektroniski (PDF formas veidā) sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.9.3. Sagatavojot piedāvājumu, Pretendents ievēro, ka: 
1.9.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
1.9.3.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu.
1.9.3.3. Piedāvājuma dokumentus paraksta Pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
1.9.3.4. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
1.9.4. Piedāvājums sastāv no atsevišķiem elektroniski sagatavotiem un parakstītiem dokumentiem:
1.9.4.1. Pieteikums dalībai atklātā konkursā (Nolikuma 2.pielikums);
1.9.4.2. Pretendenta kvalifikācijas dokumenti;
1.9.4.3. Tehniskais piedāvājums (saskaņā  ar Tehnisko specifikāciju - Nolikuma 1.pielikums);
1.9.4.4. Finanšu piedāvājums (Nolikuma 8. pielikums).
1.9.5. Pretendents piedāvājuma noformēšanā ievēro Elektronisko dokumentu  likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 
1.9.6. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.9.7. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.9.8. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
1.9.9. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents.
1.9.10. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam ne vēlāk kā 15 minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
   
1.10. Cita informācija
1.10.1. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
1.10.2. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
1.10.3. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Konkursa rezultāta.
1.10.4. Visi nolikuma pielikumi ir tā neatņemamas sastāvdaļas.
1.10.5. Iepirkuma procedūras, līguma izpildes, informācijas apmaiņas darba valoda ir latviešu valoda.
1.10.6. Pretendentiem jāievēro, ka izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie, saskaņā ar Sabiedrisko pakalpojumu sniedzēju iepirkumu likuma 47.panta 6.daļu, izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
1.10.7. Pretendents, iesniedzot piedāvājumā fizisko personu datus (piemēram, Piedāvātā personāla sastāvs, utt.), pasūtītāja vārdā izpilda Eiropas Parlamenta un padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 14. panta prasības, informējot attiecīgos datu subjektus par viņu datu nodošanu Pasūtītājam ar mērķi piedalīties Konkursā un Pasūtītājam veikt piedāvājumu izvērtējumu un lēmuma pieņemšanu Konkursa uzvarētāja izvēlei. Minimālais informācijas apjoms, kas jānorāda: 
1.10.7.1. Pārzinis: SIA “Pļaviņu Komunālie pakalpojumi”, vienotās reģistrācijas Nr. 48703000457, juridiskā adrese Daugavas iela 43, Pļaviņas, Aizkraukles novads, LV-5120, e-pasts: info@plavinukomunalie.lv, tālrunis +371 65133060; 
1.10.7.2. Personas datu apstrādes nolūks izvērtēt konkursam iesniegtos piedāvājumus un pieņemt lēmumu par uzvarētāja noteikšanu; 
1.10.7.3. Tiesiskais pamatojums datu apstrādei – pārziņa leģitīmā interese izvēlēties labāko iespējamo Pretendentu iepirkuma priekšmeta izpildei; 
1.10.7.4. Personas datu saņēmēju kategorijas – Pārzinis, Pārziņa darbinieki, Pārziņa pilnvarotās personas – apstrādātāji, attiecīgos, normatīvajos aktos noteiktos gadījumos, valsts un pašvaldību iestādes un amatpersonas; 
1.10.7.5. Personas dati tiks apstrādāti līdz mērķa sasniegšanai un, atkarībā no to veida, arī likumā noteikto pienākumu izpildei, tajā skaitā arhivācijas mērķiem; 
1.10.7.6. Personas datus nav paredzēts nodot valstij, kura nav Eiropas Savienības vai Eiropas ekonomiskās zonas dalībvalsts; 
1.10.7.7. Datu subjektam ir tiesības saņemt papildus informāciju par savu datu apstrādi, sazinoties ar Pārzini, kā arī ir tiesības iesniegt sūdzību Datu valsts inspekcijā gadījumā, ja datu subjekta tiesības ir tikušas pārkāptas.

2. NOSACĪJUMI PRETENDENTA DALĪBAI ATKLĀTĀ KONKURSĀ
2.1. Atklātā konkursā var piedalīties piegādātājs Sabiedrisko pakalpojumu sniedzēju iepirkumu likuma izpratnē. Pretendentu kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi, slēgt iepirkuma līgumu. 
2.2. Pretendentu izslēgšanas gadījumi un to pārbaudes kārtība:
2.2.1. [bookmark: _Hlk127283463][bookmark: _Hlk166849507]Pasūtītājs norāda, ka Sabiedrisko pakalpojumu sniedzēju iepirkumu likuma 48.panta otrajā daļā ir noteikti pretendentu izslēgšanas gadījumi. Izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48.pantā noteiktajā kārtībā.
2.2.2. [bookmark: _Hlk127283555]Komisija pārbaudīs, vai uz pretendentu neattiecas Starptautisko un Latvijas Republikas nacionālo sankciju likuma 11.1pantā norādītie izslēgšanas gadījumi.
2.3. Pretendents nedrīkst veikt izmaiņas EIS e-konkursu apakšsistēmā šī konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.
2.4. [bookmark: _Hlk127283750]Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. 
2.5. Pretendents var balstīties uz citu personu saimnieciskajām un finansiālajām iespējām. Ja pretendents balstās uz citu personu saimnieciskajām un finansiālajām iespējām, tad tas pierāda pasūtītājam, ka tā rīcībā būs nepieciešamie resursi. Iesniegtajiem pierādījumiem (dokumentiem) par sadarbību un resursu nodošanu jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu. Ja pretendents balstās uz trešās personas finanšu  iespējām vai saimniecisko stāvokli, tad pretendentam un attiecīgajai trešajai personai  ir jāuzņemas solidāra atbildība par visu iepirkuma līguma izpildi.
2.6. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
2.7. Prasības piegādātāju apvienībām. Piedāvājumu var iesniegt piegādātāju apvienības, ievērojot sekojošus noteikumus: 
2.7.1. Prasību attiecībā uz pretendenta tehniskām un profesionālām spējām (3.5.punkts) piegādātāju apvienība var izpildīt, summējot pieredzes objektus. Nedrīkst summēt objektos veicamo darbu veidus un/vai darbu apjomus. Ja piegādātāju apvienība summē pieredzes objektus, un/vai ja tiek izmantota tikai viena piegādātāju apvienības dalībnieka pieredze, jāiesniedz piegādātāju apvienības dalībnieku vienošanos par sadarbību konkrētā līguma izpildē (piemēram, sadarbības līgumu, sabiedrības līgumu, nodomu protokolu par sadarbību u.c. tiesiski līdzvērtīgus dokumentus), kurā ir skaidri un nepārprotami norādīts katra dalībnieka uzņemto saistību apjoms (uzskaitot darbus, kurus veiks katrs dalībnieks un to apjomu), kā arī atbildības sadalījumu starp dalībniekiem un attiecībā pret pasūtītāju.
2.7.2. Gadījumā, ja piegādātāju apvienībai tiks piešķirtas līguma slēgšanas tiesības, tai būs pienākums pirms iepirkuma līguma noslēgšanas izveidoties atbilstoši noteiktam juridiskam statusam - personālsabiedrībā vai jānoslēdz sabiedrības līgumu, vienojoties par apvienības dalībnieku atbildības sadalījumu.




	3. PRETENDENTA KVALIFIKĀCIJAS PRASĪBAS


	4. PRETENDENTAM JĀIESNIEDZ ŠĀDI PRETENDENTA KVALIFIKĀCIJU APLIECINOŠI DOKUMENTI


	3.1. Pretendents (piegādātājs) var būt jebkura fiziskā vai juridiskā persona vai pasūtītājs, kā arī šādu personu apvienība jebkurā to kombinācijā, kas attiecīgi piedāvā   piegādāt preces vai sniegt pakalpojumus, un ir iesniegusi piedāvājumu atbilstoši šī nolikuma prasībām.

Pretendents var balstīties uz citu personu spējām, lai apliecinātu, ka tā kvalifikācija atbilst nolikumā noteiktajām prasībām, kā arī piesaistīt apakšuzņēmējus, uzdodot tiem veikt noteiktas līguma daļas.

NB! Apakšuzņēmējs ir pretendenta vai apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar pasūtītāju noslēgta iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam.



	4.1. Lai apliecinātu nolikuma 3.1.punkta izpildi, pretendentam jāiesniedz:
4.1.1. Pretendenta pieteikums dalībai atklātā konkursā (nolikuma 2.pielikums). 
4.1.2. Dokuments, kas apliecina pieteikumā par piedalīšanos atklātā konkursā parakstījušās personas/personu paraksta tiesības, ja par tām nevar pārliecināties publiski pieejamās datubāzēs. 
4.1.3. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
4.1.4. Ārvalstī reģistrētam pretendentam reģistrācijas faktu jāapliecina atbilstoši attiecīgās valsts nosacījumiem (piem., norādot publiski pieejamu reģistru, kur pasūtītājs var pārliecināties par reģistrācijas faktu, vai iesniedzot reģistrācijas apliecību, ja šāds dokuments attiecīgajā valstī tiek izsniegts).  
Par Latvijas Republikā reģistrētu pretendentu reģistrāciju Latvijas Republikas Uzņēmumu reģistrā atbilstoši normatīvo aktu prasībām, Iepirkuma komisija pārbaudīs publiski pieejamā datubāzē www.lursoft.lv. 

	3.2. Pretendents, personālsabiedrības biedrs, personu apvienības dalībnieks (ja piedāvājumu
iesniedz personālsabiedrība vai personu apvienība) vai apakšuzņēmējs, kurš veiks būvuzraudzību, ir reģistrēts būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.

NB! Pretendentam, tā apakšuzņēmējiem un personām, uz kuru iespējām pretendents balstās, pirms līguma slēgšanas jābūt reģistrētam Latvijas Republikas Būvkomersantu reģistrā.
	4.2. Lai apliecinātu nolikuma 3.2.punkta izpildi:
Pasūtītājs patstāvīgi pārbaudīs konkrētās prasības izpildi Attiecībā uz Latvijā reģistrētiem komersantiem, informāciju par atļaujas esamību pretendentam sniegt ar būvniecību saistītus pakalpojumus, iepirkuma komisija iegūst no LR Ekonomikas ministrijas administrētās Būvniecības informācijas sistēmas https://bis.gov.lv/bisp/lv. 
4.2.2. Ārvalstu Pretendentiem, tā apakšuzņēmējiem un personām, uz kuru iespējām pretendents balstās, kas nav reģistrēti Latvijas Republikas Būvkomersantu reģistrā, jāiesniedz attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija par tiesībām sniegt ar būvniecības uzraudzību saistītus pakalpojumus, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.
4.2.3. Pretendentam un/vai saistītajām personām, kas nav reģistrētas LR Būvkomersantu reģistrā, jāiesniedz apliecinājums, ka gadījumā, ja tās tiks atzītas par uzvarētāju, tās pirms līguma slēgšanas reģistrēsies Būvkomersantu reģistrā. Uz būvdarbu uzsākšanas brīdi, saskaņā ar Būvniecības likuma 22.pantu, komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu.


	3.3.  Pretendents var balstīties uz trešo personu iespējām, lai izpildītu prasības attiecībā uz Pretendenta finansiālo un saimniecisko stāvokli. 

Ja pretendents balstās uz trešās personas finanšu  iespējām vai saimniecisko stāvokli, tad pretendentam un attiecīgajai trešajai personai  ir jāuzņemas solidāra atbildība par visu iepirkuma līguma izpildi.

	
	4.3. Lai apliecinātu nolikuma 3.3.punkta izpildi: Pretendentam jāiesniedz dokumenti, kas pierāda, ka iepirkuma līguma slēgšanas gadījumā personas, uz kuru iespējām Pretendents balstās, lai pierādītu savas finansiālās un saimnieciskās spējas, kopā ar Pretendentu uzņemsies solidāru atbildību par visu iepirkuma līguma izpildi, iesniedzot, piemēram, šo personu apliecinājumu vai vienošanos par sadarbību konkrēta iepirkuma līguma izpildē, kurā konkrēti norādīts sadarbības un atbildības apjoms, joma, sadalījums, lai Pasūtītājs gūtu pamatotu pārliecību par trešās personas gatavību un iespēju nodot Pretendentam konkrētas finansiālās un saimnieciskās spējas, uzņemties solidāru atbildību.


	3.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.


	
	4.4. Ja pretendents balstās uz trešo personu iespējām, lai izpildītu prasības attiecībā uz pretendenta tehniskām un profesionālām spējām, pretendents pierāda pasūtītājam, ka tā rīcībā būs nepieciešamie resursi, iesniedzot personu, uz kuru iespējām pretendents balstās, apliecinājumu vai vienošanos par nepieciešamo resursu nodošanu piegādātāja rīcībā, norādot, ka:
tam būs nepieciešamie resursi, uz kuriem pretendents balstījies, iesniedzot piedāvājumu; šie resursi pretendentam būs pieejami visu iepirkuma līguma izpildes laiku; apliecinājumu, ka trešās personas nodos Pretendenta rīcībā līguma izpildei nepieciešamos resursus (norādot konkrēti), gadījumā, ja ar Pretendentu tiks noslēgts iepirkuma līgums.
Ja personai, kas paraksta apliecinājumu, saskaņā ar Latvijas Republikas Uzņēmumu reģistra informāciju nav pārstāvības tiesības, tad piedāvājumam klāt piedāvā dokumentus, kas apliecina šīs personas pārstāvības tiesības. 

	[bookmark: _Hlk155182785]3.5. Pretendentam iepriekšējo 3 (trīs) gadu laikā (2021., 2022., 2023.gados un 2024.gadā, skaitot līdz piedāvājuma iesniegšanas dienai) ir pieredze vismaz 2 (divu)  būvuzraudzības līgumu izpildē, kuru ietvaros veikti šādi darbi:
   Būvuzraudzība publiskas ēkas energoefektivitātes paaugstināšanas būvdarbiem, un šī objekta uzraudzīto būvdarbu apjoms naudas izteiksmē (līguma summa) ir ne mazāks par EUR 400 000,00 (četri simti tūkstoši euro un 00 centi) bez PVN.
   Darbiem jābūt pilnībā pabeigtiem un nodotiem ekspluatācijā, vai saņemta Būvvaldes atzīme par būvdarbu nosacījumu izpildi apliecinājuma kartē.
    Būvdarbi šī punkta izpratnē ir daudzdzīvokļu dzīvojamo ēku pārbūve (rekonstrukcija), atjaunošana vai jaunbūve. 
    Daudzdzīvokļu dzīvojamās ēkas saskaņā ar MK noteikumiem Nr. 693 “Būvju vispārīgo prasību būvnormatīvs LBN 200-21” ir trīs un vairāk dzīvokļu ēkas, kurās ieeja dzīvokļos ir no koplietošanas kāpņu telpas, gaiteņa vai galerijas.
	4.5. Lai apliecinātu nolikuma 3.5.punkta izpildi, pretendentam jāiesniedz:
4.5.1. pretendenta sagatavots pretendenta pieredzes saraksts saskaņā ar nolikuma 3.pielikumu, ar ziņām par attiecīgo uzraudzīto būvdarbu apjomu, būvju veidiem, izpildes termiņu utt.;
4.5.2. dokumenti, kas apliecina sniegtās informācijas patiesumu, piemēram, akts par būves pieņemšanu ekspluatācijā, apliecinājuma karte ar atzīmi par būvdarbu pabeigšanu, paskaidrojuma raksts ar atzīmi par būvdarbu pabeigšanu, būvdarbu nodošanas – pieņemšanas akts, vai arī citi alternatīvie dokumenti, kas pierāda atbilstību Nolikuma 3.5. punktā prasītai pieredzei.
Ja būvuzraudzības darbi veikti citā valstī, jāpievieno apliecinoši dokumenti, kas apliecinātu un nepārprotami norādītu nolikuma 3.5. punktā norādīto prasību izpildi.

	3.6. Pretendentam jānodrošina, ka līguma izpildē piedalās kvalificēts un pieredzējis personāls. Pretendents būvuzraudzības pakalpojuma izpildei piesaista šādus atbildīgos speciālistus:

3.6.1. Pretendentam līguma izpildē jānodrošina tāds atbildīgais būvuzraugs, kurš ir tiesīgs veikt attiecīgo būvdarbu būvuzraudzību un kuram uz plānoto Līguma noslēgšanas brīdi būs spēkā esošs sertifikāts ēku būvdarbu būvuzraudzībā un iepriekšējo 3 (trīs) gadu laikā (2021., 2022., 2023.gados un 2024.gadā, skaitot līdz piedāvājuma iesniegšanas dienai) ir vismaz 1 (viena) pieredze  atbildīgā būvuzrauga amatā, kuras ietvaros veikta būvuzraudzība Daudzīvokļu dzīvojamās ēkas energoefektivitātes paaugstināšanas būvdarbiem, un šī objekta līgumcena ir ne mazāka par EUR 400 000,00 (četri simti tūkstoši euro un 00 centi) bez PVN;
Darbiem jābūt pilnībā pabeigtiem un nodotiem ekspluatācijā, vai saņemta Būvvaldes atzīme par būvdarbu nosacījumu izpildi apliecinājuma kartē.
Būvdarbi šī punkta izpratnē ir daudzīvokļu dzīvojamo ēku pārbūve (rekonstrukcija), atjaunošana vai jaunbūve. 
        Daudzdzīvokļu dzīvojamās ēkas saskaņā ar MK noteikumiem Nr. 693 “Būvju vispārīgo prasību būvnormatīvs LBN 200-21” ir trīs un vairāk dzīvokļu ēkas, kurās ieeja dzīvokļos ir no koplietošanas kāpņu telpas, gaiteņa vai galerijas.
3.6.2. Siltumapgādes, ventilācijas un gaisa kondicionēšanas sistēmu izbūves būvdarbu būvuzraugs, kurš ir tiesīgs veikt attiecīgo būvdarbu būvuzraudzību, un kuram būs spēkā esošs sertifikāts minēto darbu būvuzraudzībā;

3.6.3.Ūdensapgādes un kanalizācijas sistēmu būvdarbu būvuzraugs, kurš ir tiesīgs veikt attiecīgo būvdarbu būvuzraudzību, un kuram būs spēkā esošs sertifikāts minēto darbu būvuzraudzībā;

3.6.4.Elektroietaišu izbūves būvdarbu būvuzraugs (līdz 1 kV), kurš ir tiesīgs veikt attiecīgo būvdarbu būvuzraudzību, un kuram būs spēkā esošs sertifikāts minēto darbu būvuzraudzībā;

3.6.5. Citi speciālisti, ja nepieciešams.

Darbu izpildei nepieciešamie speciālisti ir sertificēti atbilstoši Latvijas Republikas normatīvo aktu prasībām vai atbilstoši ārvalstu normatīvo aktu prasībām, un ir darba tiesiskās attiecībās ar Pretendentu vai tā norādītajiem apakšuzņēmējiem, vai ir parakstījuši apliecinājumu par dalību līguma izpildē, ja pretendentam tiks piešķirtas iepirkuma līguma izpildes tiesības.
NB! Pretendents Nolikuma 3.6.punkta apakšpunktu prasību izpildei var izvirzīt (piedāvāt) vienu un to pašu speciālistu, ar nosacījumu, ka šim speciālistam ir atbilstoša kvalifikācija (sertifikāts), lai izpildītu visu to punktu prasības, kuru ietvaros speciālists tiek piedāvāts.
	4.6. Lai apliecinātu Nolikuma 3.6.punkta izpildi, pretendentam ir jāiesniedz:

4.6.1. būvuzraudzības darbos iesaistītā personāla saraksts un kvalifikācija, saskaņā ar Nolikuma 4.pielikuma veidni, norādot visas būvniecības uzraudzībai nepieciešamās jomas un specializācijas, nepieciešamo speciālistu skaitu, lai nodrošinātu Darbu izpildi Tehniskajā specifikācijā noteiktajā būvdarbu izpildes periodā.

4.6.2. katra pretendenta piedāvātā speciālista apliecinājums, saskaņā ar nolikuma 5.pielikumu;

4.6.3. Informācija par līguma izpildē iesaistītā atbildīgā būvuzrauga pieredzi, saskaņā ar veidni (Nolikuma 6.pielikums), klāt pievienojot pierādījumus, kas apliecinātu speciālista pieredzi (piemēram, pasūtītāju atsauksmes, saistību rakstus, objekta būvatļaujas vai citus dokumentus, kuri skaidri un nepārprotami pierādītu norādīto speciālistu dalību attiecīgajā būvobjektā).

Ja pieredzes apliecinošie būvdarbi veikti citā valstī, jāiesniedz dokumentus, kas apliecina šo pieredzi.
Lai pārbaudītu Nolikuma 3.6.punkta izpildi, par Latvijas Republikā reģistrētu būvspeciālistu būvprakses sertifikātu piešķiršanu atbilstoši normatīvo aktu prasībām iepirkuma komisija pārbaudīs būvniecības informācijas sistēmas publiski pieejamā datubāzē www.bis.gov.lv.
Pretendenta personāla ārvalstīs iegūtai profesionālajai kvalifikācijai jāatbilst attiecīgās speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai un pretendentam papildus ir jāiesniedz:
4.6.4.dokuments, kas apliecina speciālista kvalifikāciju mītnes valstī;
4.6.5.dokumenta, kas minēts 4.6.4.punktā, tulkojums latviešu valodā;
4.6.6.pretendenta sagatavots apliecinājums, ka tā piesaistītie ārvalstu speciālisti ir tiesīgi sniegt konkrētos pakalpojumus un, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
Ja ārvalsts speciālistam ir izsniegts būvspeciālista sertifikāts Latvijas Republikā, tad Pretendenta apliecinājums nav jāiesniedz.

	3.7. Pretendentam piedāvājumā jānorāda visus tos apakšuzņēmējus, kuru veicamo darbu vērtība ir vismaz 10000 EUR vai lielāka, un katram šādam apakšuzņēmējam izpildei nododamo iepirkuma līguma daļu.

	4.7. Pretendenta piesaistīto apakšuzņēmēju (pretendenta nolīgta persona vai savukārt tās nolīgta persona, kura sniedz pakalpojumus vai veic darbus iepirkuma līguma izpildei) saraksts saskaņā ar Nolikuma 7.pielikumu, norādot katram apakšuzņēmējam izpildei nododamo līguma daļu saskaņā ar tehnisko specifikāciju vai tāmi un pievienojot finanšu aprēķinus, kas norāda līgumā nododamo daļu vērtību.
Par apakšuzņēmējiem jāiesniedz katra apakšuzņēmēja apliecinājums par tā gatavību veikt tam izpildei nododamo līguma daļu, atbilstoši Nolikuma 7.A pielikumam.

	3.7.Pretendents garantē, ka Līguma slēgšanas gadījumā uz visu līguma darbības laiku veiks sava atbildīgā būvuzrauga profesionālās civiltiesiskās atbildības apdrošināšanu, saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikumiem attiecīgā iestādē.
	4.7. Lai apliecinātu Nolikuma 3.7.punkta izpildi, pretendentam jāiesniedz pretendenta sagatavots apliecinājums par to, ka Līguma parakstīšanas tiesību piešķiršanas gadījumā Pretendents apņemas 10 (desmit) darba dienu laikā pēc līguma parakstīšanas dienas iesniegt pasūtītājam, kura vajadzībām tiek veikts iepirkums, apdrošināšanas polisi un polises nosacījumus un dokumentu, kas apliecina apdrošināšanas prēmijas apmaksu.




5. EIROPAS VIENOTAIS IEPIRKUMA PROCEDŪRAS DOKUMENTS
5.1. Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlēsies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir 10000 EUR vai lielāka. Piegādātāju apvienībai jāiesniedz atsevišķu EVIPD par katru tās dalībnieku. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu.
5.2. Pretendents var pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
5.3. Ja pretendents ir piegādātāju apvienība, tad jāiesniedz atsevišķu EVIPD par katru tās dalībnieku.
5.4. [bookmark: _Hlk11744439]EVIPD veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. EVIPD, ko Pretendents var aizpildīt, tad saglabāt un iesniegt Pasūtītājam EIS e-konkursu apakšsistēmā, pieejams EIS: http://espd.eis.gov.lv/. 



6. FINANŠU PIEDĀVĀJUMS
6.1. Finanšu piedāvājumu pretendents sagatavo un iesniedz saskaņā ar nolikuma 8.pielikumu, kurā summu norāda euro (EUR) bez pievienotās vērtības nodokļa. Summu norāda ar precizitāti divi cipari aiz komata.
6.2. Finanšu piedāvājumā norāda kopējo cenu, par kādu Nolikumā noteiktajā termiņā tiks veikti būvuzraudzības pakalpojumi. Cenu norāda euro (EUR) bez pievienotās vērtības nodokļa un ar pievienotās vērtības nodokli, saskaņā ar normatīvajiem aktiem.
6.3. Finanšu piedāvājuma cenā jābūt iekļautām visām izmaksām, kas saistītas ar iepirkuma dokumentācijā norādītās būvuzraudzības veikšanu saskaņā ar atklātā konkursa Tehnisko specifikāciju, tajā skaitā visus nodokļus (t.sk. darba devēja sociālais nodoklis) un nodevas (izņemot pievienotās vērtības nodokli), izmaksas, kas saistītas ar formalitāšu izpildi, kā arī citas izmaksas līdz darbu pilnīgai izpildei. Iesniedzot finanšu piedāvājumu, pretendents uzņemas visus iespējamos riskus līdz pieņemšanas-nodošanas akta parakstīšanas brīdim. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā


7. PIEDĀVĀJUMU VĒRTĒŠANA UN PIEDĀVĀJUMA IZVĒLE

7.1. Piedāvājuma vērtēšanas pamatnoteikumi.
7.1.1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā). Par saimnieciski visizdevīgāko piedāvājumu tiks atzīts piedāvājums ar zemāko cenu, ņemot vērā, ka ir detalizēta tehniskā specifikācija un citiem kritērijiem nav būtiskas nozīmes.
7.1.2. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs atbildīgā būvuzrauga pieredze – pasūtītājs izvēlēsies piedāvājumu, kurā būs norādīts lielākais atbildīgā būvuzrauga pieredzes objektu skaits.
7.1.3. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
7.1.4. Iepirkuma komisija pārbauda pretendentu un piedāvājumu atbilstību atklātā konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
7.1.5. Iepirkuma komisija piedāvājumu vērtēšanu veic slēgtās sēdēs, šādā piedāvājumu vērtēšanas kārtībā:
7.1.5.1. Piedāvājuma noformējuma pārbaude;
7.1.5.2. Tehniskā piedāvājuma pārbaude;
7.1.5.3. Finanšu piedāvājuma pārbaude;
7.1.5.4. Pretendentu kvalifikācijas atbilstības pārbaude, un piedāvājumu izvēle.
7.1.6. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

7.2. Piedāvājuma noformējuma pārbaude:
7.2.1. Iepirkuma komisija novērtē katra piedāvājuma atbilstību atklātā konkursa nolikuma 1.9.punktā noteiktajām prasībām.
7.2.2. Ja piedāvājums neatbilst kādai no piedāvājuma noformējuma prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.

7.3. Tehniskā piedāvājuma pārbaude:
7.3.1. Pretendentam jāiesniedz apliecinājumu, ka darbi tiks veikti atbilstoši Tehniskās specifikācijas prasībām. 
7.3.2. Pretendents kā apliecinājumu drīkst iesniegt parakstītu Tehnisko specifikāciju (1.pielikums).

7.4. Finanšu piedāvājuma vērtēšana:
7.4.1. Pasūtītājs veiks pretendentu Finanšu piedāvājumu vērtēšanu.
7.4.2. Ja pretendenta iesniegtais Finanšu piedāvājums neatbilst pasūtītāja atklātā konkursā publicētās Tehniskās specifikācijas prasībām un nolikuma 6.sadaļā norādītajām prasībām, iepirkuma komisija ir tiesīga to tālāk neizskatīt un noraidīt.
7.4.3. Finanšu piedāvājuma vērtēšanas laikā iepirkuma komisija pārbauda, vai nav pieļautas aritmētiskās kļūdas.
7.4.4. Ja iepirkuma komisija pretendenta iesniegtajā Finanšu piedāvājumā konstatē aritmētiskās kļūdas, iepirkuma komisija veic labojumus pretendenta iesniegtajā finanšu piedāvājumā.
7.4.5. Iepirkuma komisija rakstiski informē attiecīgo pretendentu par veikto aritmētisko kļūdu labojumu Finanšu piedāvājumā.
7.4.6. Turpmākajā piedāvājumu vērtēšanā Finanšu piedāvājumos, kuros ir veikts aritmētisko kļūdu labojums, iepirkuma komisija ņem vērā laboto Finanšu piedāvājumu.
7.4.7. Ja iepirkuma komisija konstatē, ka pretendents ir iesniedzis nepamatoti lētu piedāvājumu, iepirkuma komisija pieprasa skaidrojumus par piedāvāto cenu vai izmaksām. 
7.4.8. Iepirkuma komisija, konsultējoties ar pretendentu, izvērtē tā sniegtos skaidrojumus. Iepirkuma komisijai ir tiesības prasīt, lai pretendents piedāvājuma izvērtēšanai iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
4.1.1. Iepirkuma komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
4.1.2. Ja Iepirkuma komisija konstatē, ka piedāvājums ir nepamatoti lēts tāpēc, ka pretendents saņēmis komercdarbības atbalstu, piedāvājumu pēc konsultācijām ar pretendentu var noraidīt, tikai pamatojoties uz to, ka pretendents nevar Iepirkuma komisijas noteiktā saprātīgā termiņā pierādīt, ka saņemtais komercdarbības atbalsts ir saderīgs ar iekšējo tirgu atbilstoši Līguma par Eiropas Savienības darbību 107. pantam. Ja Pasūtītājs noraida piedāvājumu šā iemesla dēļ, tas informē Eiropas Komisiju un Iepirkumu uzraudzības biroju par piedāvājuma noraidīšanu un noraidīšanas iemeslu.

7.5. Kvalifikācijas atbilstības vērtēšana:
7.5.1. Pasūtītājs veiks kvalifikācijas atbilstības pārbaudi, vērtējot piedāvājumā ietverto vai pretendenta iesniegto informāciju un/vai pārbaudot informāciju publiski pieejamos reģistros, tam pretendentam, kuram pirmsšķietami būtu piešķiramas iepirkuma līguma slēgšanas tiesības.
7.5.2. Iepirkuma komisija publiski pieejamā datubāzē pārbaudīs, vai pretendents ir reģistrēts Latvijas Republikas Uzņēmumu reģistrā vai mītnes valsts reģistrā, ja tāds ir pieejams. Ja nepieciešams, iepirkuma komisija publiski pieejamā datubāzē var pārbaudīt arī citus pretendenta piedāvājumā minētās personas.
7.5.3. Iepirkuma komisija publiski pieejamā datubāzē pārbaudīs, vai pretendents ir reģistrēts Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”. Ja nepieciešams, iepirkuma komisija publiski pieejamā datubāzē var pārbaudīt arī citas pretendenta piedāvājumā minētās personas.
7.5.4. Iepirkuma komisija publiski pieejamā datubāzē pārbaudīs, vai pretendenta norādītie Latvijas Republikā reģistrētie būvspeciālisti ir reģistrēti Latvijas Republikas Būvkomersantu reģistrā.
7.5.5. Pretendentu kvalifikācijas pārbaudē iepirkuma komisija pārbauda pretendenta atbilstību Nolikuma 3.punktā noteiktajām prasībām pēc Nolikuma 4.punktā noteiktajiem un pretendenta iesniegtajiem dokumentiem.
7.5.6. Ja pretendenta kvalifikācija neatbilst nolikuma 3.punktā noteiktajām prasībām, Iepirkuma komisija lemj par piedāvājuma noraidīšanu.
7.5.7. Pretendents tiek izslēgts no turpmākās dalības Konkursā un piedāvājums netiek tālāk izvērtēts, ja Komisija konstatē, ka pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, vai kvalifikācijas dokumenti nav iesniegti atbilstoši Nolikuma prasībām, vai to saturs neatbilst Nolikuma prasībām.
7.5.8. Ja pretendents neiesniedz 4.punktā pieprasītos dokumentus vai arī iesniegtajos dokumentos esošā informācija neatbilst nolikuma 3.punkta prasībām, iepirkuma komisija šo pretendenta piedāvājumu ir tiesīga tālāk neizskatīt un noraidīt.
7.5.9. Ja pretendenta piedāvājums tiek noraidīts pretendentu kvalifikācijas atbilstības pārbaudē, pasūtītājs pārbaudi veic attiecībā uz nākamo pretendentu, kuram iepirkuma procedūrā pirmsšķietami būtu piešķiramas iepirkuma līguma slēgšanas tiesības.
7.5.10. Iepirkumu komisija noteiks Nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.

8. [bookmark: _Ref90357135]LĒMUMA PIEŅEMŠANA PAR LĪGUMA SLĒGŠANAS TIESĪBU PIEŠĶIRŠANU
8.1. Iepirkuma komisija par pretendentu, kuram būtu piešķiramas līguma slēgšanas tiesības, atzīst pretendentu, kurš atbilst visām nolikuma prasībām un ir iesniedzis nolikuma prasībām atbilstošu saimnieciski visizdevīgāko piedāvājumu (piedāvājumu ar zemāko cenu).
8.2. [bookmark: _Hlk166835560]Pirms lēmuma par līguma slēgšanas tiesību piešķiršanu pieņemšanas iepirkuma komisija attiecībā uz Pretendentu, kuram būtu piešķiramas līguma slēgšanas tiesības, veic Sabiedrisko pakalpojumu sniedzēju iepirkumu likuma 48.panta otrajā daļā  noteikto pretendentu izslēgšanas gadījumu pārbaudi.
8.3. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz Pretendentu, kuram būtu piešķiramas līguma slēgšanas tiesības, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā minēto izslēgšanas gadījumu esamību Starptautisko un Latvijas Republikas nacionālo sankciju likuma 11.1 pantā noteiktajā kārtībā (skatīt - https://likumi.lv/doc.php?id=280278). 
8.4. Atbilstoši likumos noteiktajai kārtībai tiek pārbaudīti izslēgšanas nosacījumi arī uz pretendenta amatpersonām, patiesā labuma guvējiem, apakšuzņēmējiem, personām, uz kuru iespējām pretendents balstās.
8.5. Ārvalstī reģistrētam vai pastāvīgi dzīvojošam pretendentam, kuram būtu piešķiramas līguma slēgšanas tiesības, pēc pasūtītāja pieprasījuma jāiesniedz kompetentas attiecīgās valsts institūcijas izsniegts dokuments, kas apliecina, ka uz pretendentu neattiecas Sabiedrisko pakalpojumu sniedzēju iepirkumu likuma 48.panta otrajā daļā  noteiktie izslēgšanas gadījumi un Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi. 
8.6. Iepirkumu komisija piešķir tiesības slēgt iepirkuma līgumu ar to pretendentu, kas atbilst nolikumā noteiktajām pretendenta kvalifikācijas prasībām, uz pretendentu neattiecas Sabiedrisko pakalpojumu sniedzēju iepirkumu likuma 48.panta otrajā daļā un Latvijas Republikas nacionālo sankciju likuma 11.1panta pirmajā daļā norādītie izslēgšanas nosacījumi, pretendenta piedāvājums atbilst visām nolikumā pretendenta tehniskajam un finanšu piedāvājumam noteiktajām prasībām un ir saimnieciski visizdevīgākais (piedāvājums ar zemāko cenu). Pasūtītājs var noteikt otru saimnieciski visizdevīgāko pretendentu, ar ko slēdzams iepirkuma līgums, ja uzvarējušais pretendents atsakās slēgt iepirkuma līgumu vai ar to nav iespējams noslēgt iepirkuma līgumu.

9. [bookmark: _Toc59334738]IEPIRKUMA LĪGUMS
9.1. Pēc piedāvājumu izvērtēšanas iepirkuma komisija pieņem lēmumu par iepirkuma līguma slēgšanas tiesību piešķiršanu.
9.2. Lēmumu par Konkursa rezultātiem Pasūtītājs Pretendentiem paziņo rakstiski 3 (trīs) darba dienu laikā no dienas, kad Pasūtītājs ir pieņēmis lēmumu par Konkursa rezultātiem.
9.3. Ar Konkursa rezultātā Līguma slēgšanas tiesības ieguvušo Pretendentu tiks noslēgts Līgums saskaņā ar Konkursā iesniegto Pretendenta piedāvājumu un Iepirkuma dokumentiem pievienoto Līguma projektu (Nolikuma 9.pielikums), kas ir Iepirkuma dokumentu neatņemama sastāvdaļa.
9.4. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Sabiedrisko pakalpojumu sniedzēju iepirkumu likuma 72.panta otrās daļas 1.punktā notaikatjā kārtībā  iesniegts iesniegums par iepirkuma procedūras pārkāpumiem.
9.5. Ne vēlāk kā 10 (desmit) darbdienu laikā pēc tam, kad noslēgts iepirkuma līgums vai pieņemts lēmums par konkursa izbeigšanu vai pārtraukšanu, komisija sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu.
9.6. Ne vēlāk kā 10 (desmit) darbdienu laikā pēc tam, kad stājas spēkā attiecīgais iepirkuma līgums vai tā grozījumi, komisija EIS e-konkursu apakšsistēmas šā konkursa sadaļā ievieto attiecīgi iepirkuma līguma pamattekstu, vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
9.7. Ja Konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par iepirkuma līguma slēgšanas tiesību piešķiršanu stājies spēkā, atsakās slēgt iepirkuma līgumu ar Pasūtītāju, vai Konkursa uzvarētājs atsauc savu piedāvājumu vai Personu apvienība 15 (piecpadsmit) dienu laikā, pēc nogaidīšanas termiņa beigām, neizveidojas atbilstoši noteiktam juridiskam statusam (personālsabiedrībā) vai nenoslēdz sabiedrības līgumu un neiesniedz dokumentus, kas pierāda, ka Personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija izvēlas Pretendentu, kurš nākamais piedāvājis saimnieciski visizdevīgāko piedāvājumu.
9.8. Pirms lēmuma pieņemšanas par iepirkuma līguma slēgšanu ar nākamo Pretendentu, kurš piedāvājis saimnieciski visizdevīgāko piedāvājumu, Pasūtītājs izvērtēs, vai nav konstatējama pretendentu saskaņota rīcība.
9.9. Ja ir konstatējama pretendentu saskaņota rīcība, vai nākamais Pretendents atsakās slēgt iepirkuma līgumu, Pasūtītājs pieņem lēmumu pārtraukt iepirkumu procedūru, neizvēloties nevienu piedāvājumu.

10. [bookmark: _Toc61422148][bookmark: _Toc59334739][bookmark: _Toc61422149]IEPIRKUMA KOMISIJAS TIESĪBAS UN PIENĀKUMI
10.1. Iepirkuma komisijas tiesības
10.1.1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti iepirkuma komisijai, un uzrāda to oriģinālus.
10.1.2. Ja pretendents iepirkumā ir iesniedzis EVIPD- jebkurā atklāta konkursa stadijā ir tiesības prasīt, lai pretendents iesniedz dokumentus, kas apliecina tā atbilstību nolikuma prasībām.
10.1.3. Labot aritmētiskās kļūdas pretendenta finanšu piedāvājumā.
10.1.4. Pieaicināt atzinumu sniegšanai neatkarīgus ekspertus ar padomdevēja tiesībām.
10.1.5. Pieņemt lēmumu pārtraukt iepirkuma procedūru Ministru kabineta 2017.gada 28.februāra noteikumu Nr.107 "Iepirkuma procedūru un metu konkursu norises kārtība" paredzētajos gadījumos, kā arī tad, kad par to lēmusi Iepirkumu uzraudzības biroja iesniegumu izskatīšanas komisija saskaņā ar Sabiedrisko pakalpojumu sniedzēju iepirkumu likumu.
10.1.6. Citos gadījumos jebkurā brīdī pārtraukt iepirkuma procedūru, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem.
10.1.7. Izvēlēties nākamo saimnieciski izdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
10.1.8. Pieprasīt skaidrojumu par piedāvāto cenu vai izmaksām, ja piedāvājums šķiet nepamatoti lēts. 
10.1.9. Noraidīt nepamatoti lētu piedāvājumu.
10.1.10. Citas iepirkuma komisijas tiesības saskaņā ar nolikumu, Sabiedrisko pakalpojumu sniedzēju iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.

10.2. Iepirkuma komisijas pienākumi
10.2.1. Nodrošināt atklāta konkursa norisi un dokumentēšanu.
10.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
10.2.3. Citi iepirkuma komisijas pienākumi saskaņā ar nolikumu, Sabiedrisko pakalpojumu sniedzēju iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.

11.  PRETENDENTA TIESĪBAS UN PIENĀKUMI
11.1. Pretendenta tiesības
11.1.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
11.1.2. Iesniegt iesniegumu par iepirkuma procedūras pārkāpumiem Sabiedrisko pakalpojumu sniedzēju iepirkumu likuma 72.pantā noteiktajā kārtībā.
11.1.3. Citas pretendenta tiesības saskaņā ar nolikumu, Sabiedrisko pakalpojumu sniedzēju iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.

11.2. Pretendenta pienākumi
11.2.1. Sniegt patiesu informāciju.
11.2.2. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
11.2.3. Noteiktā termiņā sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei.
11.2.4. No saviem līdzekļiem segt visas izmaksas, kas saistītas ar piedāvājumu sagatavošanu un iesniegšanu neatkarīgi no atklāta konkursa rezultāta.
11.2.5. Citi pretendenta pienākumi saskaņā ar nolikumu, Sabiedrisko pakalpojumu sniedzēju iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.


12. NOLIKUMA PIELIKUMI
Visi pielikumi ir Nolikuma neatņemamas sastāvdaļas. Nolikumam pievienoti sekojoši pielikumi:
1.pielikums – Tehniskā specifikācija
2.pielikums – Pieteikums dalībai iepirkuma procedūrā 
3.pielikums – Pretendenta pieredzes saraksts 
4.pielikums – Personāla saraksts 
5.pielikums – Speciālistu apliecinājums 
6.pielikums – Atbildīgā būvuzrauga pieredze 
7.pielikums – Apakšuzņēmēju saraksts 
7.A.pielikums – Apakšuzņēmēja apliecinājums 
8.pielikums – Finanšu piedāvājums 
9.pielikums – Līgums 

